Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, errepide bidezko hiriarteko garraioaren zonako emakiden kontratazio publikoaren plegu guztietan sartu diren zerbitzuan irisgarritasun osoko baldintzak bermatuko dituzten irizpideak.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, errepide bidezko hiriarteko garraioaren zonako emakiden kontratazio publikoaren plegu guztietan sartu al dira zerbitzuan irisgarritasun osoko baldintzak bermatuko dituzten irizpideak?

2.- Erantzuna ezezkoa bada, zer arlotan sartu dira eta zeinetan ez? 3.- Erantzuna baiezkoa bada, irizpideen artean aipatu al da autobus-flota guztia ibilgailu egokituz osatuta egotearena?

Iruñean, 2022ko abenduaren 14an

Foru parlamentaria: Jorge Esparza Garrido